Document ID: 32000R1009

32000R1009
L 115/1
SLUŽBENI LIST EUROPSKE UNIJE
UREDBA VIJEĆA (EZ) br. 1009/2000
od 8. svibnja 2000.
o povećanju kapitala Europske središnje banke
VIJEĆE EUROPSKE UNIJE,
uzimajući u obzir Protokol o Statutu Europskog sustava središnjih banaka i Europske središnje banke (u daljnjem tekstu: „Statut”), a posebno njegov članak 28. stavak 1.,
uzimajući u obzir preporuku Europske središnje banke (ESB) (1),
uzimajući u obzir mišljenje Europskog parlamenta (2),
uzimajući u obzir mišljenje Komisije Europskih zajednica (3),
u skladu s postupkom predviđenim u članku 107. stavku 6. Ugovora o osnivanju Europske zajednice („Ugovor”) i članku 42. Statuta,
budući da:
(1)
Člankom 28. stavcima 1. i 2. Statuta, propisuje se da su nacionalne središnje banke dužne ESB-u osigurati kapital u iznosu od 5 000 milijuna eura, koji će postati operativan po osnivanju ESB-a.
(2)
Člankom 28. stavkom 1. Statuta, predviđa se mogućnost povećanja kapitala za iznose koje odredi Vijeće ESB-a, a u granicama i pod uvjetima koje odredi Vijeće.
(3)
Člankom 123. stavkom 1., u vezi s člankom 107. stavkom 6. Ugovora, propisuje se da je odmah nakon 1. srpnja 1998. Vijeće dužno usvojiti odredbe iz članka 28. stavka 1. Statuta.
(4)
Ovom se Uredbom utvrđuje granica za buduća povećanja kapitala ESB-a, čime se Vijeću ESB-a omogućuje da jednog dana u budućnosti donese odluku o stvarnom povećanju, namijenjenom očuvanju odgovarajućeg kapitala potrebnog za poslovanje ESB-a,
DONIJELO JE OVU UREDBU:
Članak 1.
Povećanja kapitala ESB-a
Vijeće ESB-a može povećati kapital ESB-a iznad iznosa određenog u prvoj rečenici članka 28. stavka 1. Statuta dodatnim iznosom koji nije veći od 5 000 milijuna eura.
Članak 2.
Završna odredba
Ova Uredba stupa na snagu sljedećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama u skladu s Ugovorom o osnivanju Europske zajednice.
Sastavljeno u Bruxellesu 8. svibnja 2000.

Labels: 2
4
15